62020TJ0296_RES
Lieta T-296/20
(spriedums publicēts izvilkumu veidā)
Amer Foz
pret
Eiropas Savienības Padomi
Vispārējās tiesas (ceturtā palāta) 2022. gada 18. maija spriedums
Kopējā ārpolitika un drošības politika – Ierobežojoši pasākumi pret Sīriju – Līdzekļu iesaldēšana – Kļūda vērtējumā – Samērīgums – Tiesības uz īpašumu – Tiesības veikt saimniecisko darbību – Pilnvaru nepareiza izmantošana – Pienākums norādīt pamatojumu – Tiesības uz aizstāvību – Tiesības uz lietas taisnīgu izskatīšanu – Sarakstā iekļaušanas kritēriju noteikšana
Iestāžu akti – Pamatojums – Pienākums – Tvērums – Ierobežojoši pasākumi pret Sīriju – Aizliegums ieceļot un šķērsot teritoriju, kā arī līdzekļu iesaldēšana vadošiem uzņēmējiem, kas darbojas Sīrijā – Lēmums, kas pieņemts ieinteresētajai personai zināmā kontekstā, kurā viņai ir iespējams saprast attiecībā pret viņu veiktā pasākuma tvērumu – Pamatojuma kopsavilkuma pieņemamība
(LESD 296. pants; Padomes Lēmuma 2013/255/KĀDP, kas grozīts ar Lēmumiem (KĀDP) 2015/1836, (KĀDP) 2020/212, (KĀDP) 2020/719 un (KĀDP) 2021/855, I pielikums; Padomes Regulu Nr. 36/2012, 2020/211, 2020/716 un 2021/848 II pielikums)
(skat. 35.–40., 44., 45., 48., 49. un 53. punktu)
Kopējā ārpolitika un drošības politika – Speciāli ierobežojoši pasākumi, kas vērsti pret konkrētām personām un vienībām saistībā ar situāciju Sīrijā – Lēmums 2013/255/KĀDP un Regula Nr. 36/2012 – Ierobežojošo pasākumu pieņemšanas kritēriji – Vadoši uzņēmēji, kas darbojas Sīrijā – Saistība ar Sīrijas režīmu – Saistība ar personu vai vienību, kurai piemēroti ierobežojošie pasākumi – Jēdzieni – Situācija, kad attiecīgā persona vienlaikus atbilst vairākiem kritērijiem
(LESD 296. pants; Padomes Lēmuma 2013/255/KĀDP, kas grozīts ar Lēmumiem (KĀDP) 2015/1836, (KĀDP) 2020/212, (KĀDP) 2020/719 un (KĀDP) 2021/855, 27. panta 1. punkts un 2. punkta a) apakšpunkts un 28. panta 1. punkts, 2. punkta a) apakšpunkts un 3. punkts, un I pielikums; Padomes Regulas Nr. 36/2012 15. panta 1. punkta a) apakšpunkts, 1.a punkta a) apakšpunkts un 1.b punkts, un Padomes Regulu 2015/1828, 2020/211, 2020/716 un 2021/848 II pielikums)
(skat. 43., 46. un 82.–94. punktu)
Savienības tiesības – Principi – Tiesības uz aizstāvību – Tiesības uz efektīvu tiesību aizsardzību tiesā – Ierobežojoši pasākumi pret Sīriju – Ar Sīrijas režīmu saistīto personu, vienību vai struktūru līdzekļu iesaldēšana – Pienākums norādīt pieņemtos lēmumus pamatojošos individuālos un īpašos iemeslus – Tvērums – Paziņošana ieinteresētajai personai ar publikāciju Oficiālajā Vēstnesī – Pieļaujamība – Pārkāpums – Neesamība
(Eiropas Savienības Pamattiesību hartas 41. panta 2. punkta a) apakšpunkts un 52. panta 1. punkts; Padomes Lēmuma 2013/255/KĀDP, kas grozīts ar Lēmumiem (KĀDP) 2015/1836, (KĀDP) 2020/212, (KĀDP) 2020/719 un (KĀDP) 2021/855, I pielikums; Padomes regulu 2020/211, 2020/716 un 2021/848 II pielikums)
(skat. 56.–59. un 61.–64. punktu)
Savienības tiesības – Principi – Tiesības uz aizstāvību – Pret Sīriju pieņemtie ierobežojošie pasākumi – Tiesības uz formālu iepriekšēju uzklausīšanu – Neesamība
(Padomes Lēmuma 2013/255/KĀDP, kas grozīts ar Lēmumiem (KĀDP) 2015/1836, (KĀDP) 2020/212, (KĀDP) 2020/719 un (KĀDP) 2021/855, I pielikums; Padomes Regulu Nr. 36/2012, 2020/211, 2020/716 un 2021/848 II pielikums)
(skat. 60. punktu)
Kopējā ārpolitika un drošības politika – Speciāli ierobežojoši pasākumi pret Sīriju – Ar Sīrijas režīmu saistīto personu, vienību vai struktūru līdzekļu iesaldēšana – Tiesības uz aizstāvību – Apsūdzības elementu paziņošana – Vēlāks lēmums, ar ko prasītāja vārds ir atstāts to personu sarakstā, uz kurām attiecas šie pasākumi – Jauna pamatojuma neesamība – Tiesību tikt uzklausītam pārkāpums – Neesamība
(Padomes Lēmuma 2013/255/KĀDP, kas grozīts ar Lēmumiem (KĀDP) 2015/1836, (KĀDP) 2020/719 un (KĀDP) 2021/855, I pielikums; Padomes Regulu Nr. 36/2012, 2020/716 un 2021/848 II pielikums)
(skat. 66.–68. un 70. punktu)
Eiropas Savienība – Iestāžu aktu tiesiskuma pārbaude tiesā – Ierobežojoši pasākumi pret Sīriju – Pārbaudes apjoms – Pierādījums par pasākuma pamatotību – Savienības kompetentās iestādes pienākums apstrīdēšanas gadījumā pierādīt pret attiecīgajām personām vai vienībām izvirzīto motīvu pamatotību – Šīs kompetentās iestādes rīcības brīvības apmērs
(Eiropas Savienības Pamattiesību hartas 47. pants; Padomes Lēmuma 2013/255/KĀDP, kas grozīts ar Lēmumiem (KĀDP) 2015/1836, (KĀDP) 2020/212, (KĀDP) 2020/719 un (KĀDP) 2021/855, 27. panta 4. punkts un 28. panta 4. punkts, un I pielikums; Padomes Regulu Nr. 36/2012, 2020/211, 2020/716 un 2021/848 II pielikums)
(skat. 71.–77. un 154. punktu)
Eiropas Savienība – Iestāžu aktu tiesiskuma pārbaude tiesā – Ierobežojoši pasākumi pret Sīriju – Pārbaudes apjoms – Prasītāja iekļaušana apstrīdētā lēmuma pielikumā ietvertajā sarakstā, ņemot vērā viņa kā vadoša uzņēmēja, kas darbojas Sīrijā, statusu – Publiski pieejami dokumenti – Pierādījuma spēks – Pierādījumu brīvas novērtēšanas princips
(Padomes Lēmuma 2013/255/KĀDP, kas grozīts ar Lēmumiem (KĀDP) 2015/1836, (KĀDP) 2020/212, (KĀDP) 2020/719 un (KĀDP) 2021/855, I pielikums; Padomes Regulu Nr. 36/2012, 2020/211, 2020/716 un 2021/848 II pielikums)
(skat. 96., 97., 101., 102., 104.–106. un 109.–112. punktu)
Kopējā ārpolitika un drošības politika – Ierobežojoši pasākumi pret Sīriju – Līdzekļu un saimniecisko resursu iesaldēšana – Atcelšanas prasība, ko cēlusi persona, kas ir saistīta ar personu vai vienību, attiecībā pret kuru pieņemts lēmums par līdzekļu iesaldēšanu – Pierādīšanas pienākuma sadale – Lēmums, kas pamatots ar pierādījumu kopumu – Pieļaujamība – Nosacījumi
(LESD 296. pants; Padomes Lēmuma 2013/255/KĀDP, kas grozīts ar Lēmumiem (KĀDP) 2015/1836, (KĀDP) 2020/212, (KĀDP) 2020/719 un (KĀDP) 2021/855, 27. panta 2. punkta b) apakšpunkts un 28. panta 2. punkta b) apakšpunkts, un I pielikums; Padomes Regulas Nr. 36/2012 15. panta 1.a punkta b) apakšpunkts, Padomes Regulu 2020/211, 2020/716 un 2021/848 II pielikums)
(skat. 115., 118., 119., 129., 144., 152., 155., 158., 163.–166. un 177. punktu)
Kopējā ārpolitika un drošības politika – Speciāli ierobežojoši pasākumi, kas vērsti pret konkrētām personām un vienībām saistībā ar situāciju Sīrijā – Lēmums 2013/255/KĀDP un Regula Nr. 36/2012 – Prezumpcija par vadoša uzņēmēja, kas darbojas Sīrijā, atbalstu Sīrijas režīmam – Pieļaujamība – Nosacījumi – Atspēkojama prezumpcija – Pretēji pierādījumi – Neesamība
(Padomes Lēmuma 2013/255/KĀDP, kas grozīts ar Lēmumiem (KĀDP) 2015/1836, (KĀDP) 2020/212, (KĀDP) 2020/719 un (KĀDP) 2021/855, 27. panta 3. punkts un 28. panta 3. punkts, un I pielikums; Padomes Regulu Nr. 36/2012, 2020/211, 2020/716 un 2021/848 II pielikums)
(skat. 168.–170. punktu)
Tiesvedība tiesā – Pierādījums – Dokumentārs pierādījums – Liecības – Pierādījuma spēks – Savienības tiesas veikts vērtējums – Kritēriji
(Padomes Lēmuma 2013/255/KĀDP, kas grozīts ar Lēmumiem (KĀDP) 2015/1836, (KĀDP) 2020/212, (KĀDP) 2020/719 un (KĀDP) 2021/855, I pielikums; Padomes Regulu Nr. 36/2012, 2020/211, 2020/716 un 2021/848 II pielikums)
(skat. 171. punktu)
Kopējā ārpolitika un drošības politika – Speciāli ierobežojoši pasākumi, kas vērsti pret konkrētām personām un vienībām saistībā ar situāciju Sīrijā – Lēmums 2013/255/KĀDP – Prezumpcija par vadoša uzņēmēja, kas darbojas Sīrijā, atbalstu Sīrijas režīmam – Saistība ar personu vai vienību, kurai piemēro ierobežojošos pasākumus – Attiecīgās personas iekļaušana, lai novērstu pieņemto ierobežojošo pasākumu apiešanu – Pieļaujamība
(Padomes Lēmuma 2013/255/KĀDP, kas grozīts ar Lēmumu (KĀDP) 2015/1836, 27. panta 2. un 3. punkts un 28. panta 2. un 3. punkts; Regulas Nr. 36/2012 15. panta 1.b punkts un Regula 2015/1828)
(skat. 173., 174. un 176. punktu)
Kopējā ārpolitika un drošības politika – Ierobežojoši pasākumi pret Sīriju – Ar Sīrijas režīmu saistīto personu, vienību vai organizāciju līdzekļu iesaldēšana vai ieceļošanas ierobežojumi – Tiesību uz īpašumu un tiesību brīvi veikt saimniecisko darbību ierobežojumi – Samērīguma principa pārkāpums – Neesamība
(LES 5. panta 4. punkts; Eiropas Savienības Pamattiesību hartas 15., 16. un 17. pants; Padomes Lēmuma 2013/255/KĀDP, kas grozīts ar Lēmumiem (KĀDP) 2015/1836, (KĀDP) 2020/212, (KĀDP) 2020/719 un (KĀDP) 2021/855, I pielikums; Padomes Regulu Nr. 36/2012, 2020/211, 2020/716 un 2021/848 II pielikums)
(skat. 188.–197. punktu)
Rezumējums
Amer Foz ir sīriešu uzņēmējs. Viņa vārds 2020. gada februārī tika iekļauts to personu un vienību sarakstā, pret kurām ir piemēroti ierobežojošie pasākumi, ko Eiropas Savienības Padome pieņēma pret Sīrijas Arābu Republiku (
1
), un pēc tam 2020. gada maijā un 2021. gada maijā tas tika saglabāts šajos sarakstos (
2
). Viņš tika iekļauts šajos sarakstos, pamatojoties uz to, ka ir vadošs uzņēmējs, kam ir personīgas un ģimenes darījumdarbības intereses un kas veic darbības dažādās Sīrijas ekonomikas nozarēs, gūst finansiālu labumu no piekļuves komerciālajām iespējām un atbalsta Sīrijas režīmu, turklāt viņš ir saistīts ar savu brāli Samer Foz, kurš arī ir iekļauts šajos sarakstos. Padome 2021. gada maijā arī noteica, ka Amer Foz bija īstenojis vairākus komerciālus projektus ar savu brāli, it īpaši kabeļu ražošanas un saules enerģijas nozarēs, un ka abi brāļi bija veikuši dažādas darbības ar Islāma valsti Irākā un Levantē (turpmāk tekstā – ISIL) Sīrijas režīma vārdā, tostarp ieroču un munīcijas piegādē apmaiņā pret kviešiem un naftu.
Amer Foz vārds tika iekļauts attiecīgajos sarakstos, pamatojoties uz to, ka viņš atbilst trim kritērijiem, proti, viņš ir vadošs uzņēmējs, kas darbojas Sīrijā, ir saistīts ar Sīrijas režīmu un ir saistīts ar personu vai vienību, kurai piemēroti ierobežojošie pasākumi (
3
).
Vispārējā tiesa noraida Amer Foz celto prasību atcelt tiesību aktus, ar kuriem viņa vārds ir iekļauts attiecīgajos sarakstos (turpmāk tekstā – “sākotnējie akti”, “2020. gada saglabāšanas akti” un “2021. gada saglabāšanas akti”), un precizē kritērijus saistībā ar šo iekļaušanu, ja Padome vienlaikus piemēro vairākus iekļaušanas kritērijus. Šajā kontekstā Vispārējā tiesa tostarp nosaka kritērija par saistību ar citu personu vai vienību, kurai jau tiek piemēroti ierobežojošie pasākumi, tvērumu. Tā arī pirmo reizi pārbauda nosacījumu, ka ir jābūt pietiekamai informācijai, ka personas, kas iekļautas šajos sarakstos, nerada reālu šo pieņemto pasākumu apiešanas risku. Ja šis nosacījums ir izpildīts, persona, kas ir saistīta ar citu personu vai vienību, kurai ir piemēroti ierobežojošie pasākumi, vairs nav jāsaglabā šajos sarakstos.
Tiesas vērtējums
Vispārējā tiesa vispirms norāda, ka vienai personai iemesli iekļaušanai sarakstā var pārklāties, lai arī tie šādā situācijā attiecas uz dažādiem kritērijiem. Pēc analoģijas piemērojot spriedumu Kaddour/Padome (
4
), personu var klasificēt kā vadošu uzņēmēju, kas darbojas Sīrijā, un var uzskatīt, ka persona, īstenojot šīs darbības, ir saistīta, it īpaši ar darījumdarbības saitēm, ar citu personu, kurai ir piemēroti ierobežojošie pasākumi. Līdzīgi persona var būt saistīta ar Sīrijas režīmu un vienlaikus tai šo pašu iemeslu dēļ ir saikne ar personu, kurai ir piemēroti ierobežojošie pasākumi.
Tālāk, attiecībā uz kritēriju par Amer Foz saistību ar personu vai vienību, kurai piemēro ierobežojošos pasākumus (
5
), Vispārējā tiesa norāda, ka Amer Foz brālis tika iekļauts sarakstā, ņemot vērā viņa kā vadoša uzņēmēja, kas darbojas Sīrijā, statusu un viņa saistību ar Sīrijas režīmu. Tā kā Amer Foz brālis Vispārējā tiesā (
6
) nav pierādījis, ka pret viņu pieņemtie pasākumi būtu jāatceļ, uz šiem pasākumiem attiecas prezumpcija par Savienības iestāžu aktu likumību un tāpēc tie turpina radīt tiesiskas sekas tik ilgi, kamēr tie nav atsaukti, atcelti vai pasludināti par spēkā neesošiem. Tā kā Padome neapgalvo, ka Foz ģimenes locekļa statuss ir autonoms iekļaušanas kritērijs, pretstatā Al‑Assad vai Makhlouf ģimenes locekļa statusam saskaņā ar Lēmumu 2013/255, Vispārējā tiesa konstatē, ka ir jāpārbauda brāļu radniecības saiknes esamības fakts, it īpaši kontekstā ar Amer un Samer Foz darījumdarbības saiknes pārbaudi.
Vispārējā tiesa šajā saistībā secina, ka Padome ir sniegusi pietiekami konkrētu, precīzu un saskaņotu netiešu pierādījumu kopumu attiecībā uz Amer un Samer Foz saikni kontekstā ar viņu darījumdarbības attiecībām sākotnējo aktu pieņemšanas datumā, ņemot vērā, pirmkārt, ģimenes darījumdarbību sabiedrībās Aman Holding un ASM International General Trading, otrkārt, ģimenes darījumdarbību attiecībā uz 2020. gada saglabāšanas aktiem, un, visbeidzot, attiecībā uz 2021. gada saglabāšanas aktiem, pamatojoties uz to, ka viņi veikuši darbības ar ISIL Sīrijas režīma vārdā. Par to, ka abām šīm personām ir darījumdarbības saites, liecina arī tas, ka viņu akciju portfeļi tiek pārvaldīti saskaņotā veidā.
Visbeidzot, saskaņā ar attiecīgajām tiesību normām Lēmumā 2013/255, kas grozīts ar Lēmumu 2015/1836, ņemot vērā Samer Foz privileģēto stāvokli Sīrijas ekonomikā un viņa ietekmi, Amer un Samer Foz pašreizējās vai agrākās darījumdarbības saites, to, ka viņi abi ir brāļi, cik svarīgs ir ģimenes uzņēmums, kurā viņiem bija akcijas un tika ieņemti atbildīgi amati, un to, ka nav iespējams izslēgt, ka Amer Foz un viņa brālis ir rīkojušies saskaņoti, realizējot savas akcijas vairākos uzņēmumos, Vispārējā tiesa konstatē, ka ir pamats uzskatīt, ka Amer Foz rada reālu ierobežojošo pasākumu apiešanas risku.
(
1
)	Padomes Īstenošanas lēmums (KĀDP) 2020/212 (2020. gada 17. februāris), ar ko īsteno Lēmumu 2013/255/KĀDP par ierobežojošiem pasākumiem pret Sīriju (OV 2020, L 43 I, 6. lpp.), un Padomes Īstenošanas regula (ES) 2020/211 (2020. gada 17. februāris), ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā (OV 2020, L 43 I, 1. lpp.).
(
2
)	Padomes Īstenošanas lēmums (KĀDP) 2020/719 (2020. gada 28. maijs), ar ko groza Lēmumu 2013/255/KĀDP par ierobežojošiem pasākumiem pret Sīriju (OV 2020, L 168, 66. lpp.), un Padomes Īstenošanas regula (ES) 2020/716 (2020. gada 28. maijs), ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā (OV 2020, L 168, 1. lpp.); Padomes Lēmums (KĀDP) 2021/855 (2021. gada 27. maijs), ar ko groza Lēmumu 2013/255/KĀDP par ierobežojošiem pasākumiem pret Sīriju (OV 2021, L 188, 90. lpp.), un Padomes Īstenošanas regula (ES) 2021/848 (2021. gada 27. maijs), ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā (OV 2021, L 188, 18. lpp.).
(
3
)	Šie iemesli attiecas, pirmkārt, uz kritēriju “vadošs uzņēmējs, kas darbojas Sīrijā”, kas definēts 27. panta 2. punkta a) apakšpunktā un 28. panta 2. punkta a) apakšpunktā Lēmumā 2013/255, kas grozīts ar Lēmumu 2015/1836, un 15. panta 1.a punkta a) apakšpunktā Regulā Nr. 36/2012, kas grozīta ar Regulu 2015/1828, otrkārt, uz kritēriju par saistību ar Sīrijas režīmu, kas definēts minētā lēmuma 27. panta 1. punktā un 28. panta 1. punktā un minētās regulas 15. panta 1. punkta a) apakšpunktā, un, visbeidzot, uz kritēriju par saistību ar personu vai vienību, kurai piemēroti ierobežojošie pasākumi, kā definēts Lēmuma 2013/255 27. panta 2. punkta un 28. panta 2. punkta pēdējā daļā un Regulas Nr. 36/2012 15. panta 1.a punkta pēdējā daļā.
(
4
)	Spriedums, 2020. gada 23. septembris, Kaddour/Padome (T‑510/18, EU:Т:2020:436, 77. punkts).
(
5
)	Lēmuma 2013/255, kas grozīts ar Lēmumu 2015/1836, 27. panta 2. punkts un 28. panta 2. punkts.
(
6
)	Par to skat. spriedumu, 2021. gada 24. novembris, Foz/Padome (T‑258/19, nav publicēts, EU:T:2021:820).